钦定古今图书集成/明伦汇编/官常典/第713卷 > 田泓
## 钦定古今图书集成/明伦汇编/官常典/第713卷 > 田泓

按《晋书谢安传》：安兄奕，奕子元。时苻坚遣军围襄阳，
襄阳既没，坚将彭超攻龙骧将军戴𨔵于彭城，元率
东莞太守高衡、后军将军何谦次于泗口，欲遣间使
报𨔵，令知救至。其道无由，小将田泓请行，乃没水潜
行，将趣城，为贼所获。贼厚赂泓，使云“南军已败，伪许
之。既而告城中曰：‘南军垂至，我单行来报，为贼所得。
勉之’。”遂遇害。